
Idioma indonesio 


O idioma indonesio (Bahasa Indonesia ) ye la 

variedat estandarizata d'o idioma malayo que ye 
oficial a Indonesia dende a suya independencia en 
1945. 


O indonesio, chunto con altras luengas u variedatz d'o 

diasistema u conchunto malayo, ye clasificato adintro d'o subgrupo malayico d'o grupo d'idiomas 
malayopolinesios internos (u grupo sundanés-celebesico), una d'os dos brancas occidentals en que s'estalla 
la gran familia malayopolinesia d'o filo austronesio. 

Filiación lingüistica 


Indonesio 

Bahasa Indonesia 

Parlato Indonesia, Malaisia, Timor Oriental 
en: 

Parladors: Mes de 200 millons (en chunto)* 

*A gran mayoría cristos parladors lo tien 
per segunda luenga. 

Filiación Austronesia 

chenetica: 

Malayopolinesia 

Malayica 

Malaya 

Indonesio 

Estatus oficial 
Oficial en: Indonesia 

Regulato Pusat Bahasa (Centro d'a Luenga) 

por: 

Códigos 

ISO 639-1 id 
ISO 639-2 ind 

SIL ind (http://www.ethnologue.com/sh 

ow_language.asp?code=ind) 


Fonolochía y grafía 

Fonemas 

Os cuatrons d'astí baixo amostran os fonemas d'o indonesio muderno. 

























Cuatrón d'as vocals 



Fronteras Zentrals Zagueras 

Trancatas 

i : 


u: 

Meyas trancatas 

e 

a 

0 

Meyas ubiertas 

(£) 


(3) 

Ubiertas 

a 




O indonesio tamién conta con os diftongos /ai/, /au/ e /oi/. Manimenos, en silabas trancatas como a d'o 
vocable air (augua), no se i produz garra diftongo. 


Cuatrón d'as consonans 



Labials 

Apicals 

Postalveolars 

Palatals Velars 

Glotals 

Nasals 

m 

n 


P 

n 


Oclusivas 

pb 

td 



kg 

? 

Africatas 



1Jd5 




Fricativas 

(f) 

s (z) 

(J) 


(x) 

h 

Liquidas 


1 r 





Aproximans 

w 



j 




Nota: As vocals entre paréntesis son alofonos mientres que as consonants entre paréntesis son ampranzas 
fonemicas y només ocurren en vocables ampratos d'altros idiomas. 

Alfabeto 

O indonesio ye un d'os idiomas asiáticos que fa servir l'alfabeto latín, en una adaptación propia. A letra c 
represienta siempre o fonema /tf/ (che). A letra g ye siempre /g/ ("dura", como en "garra") y j ye siempre /dj/, 
como a j anglesa. A v sona /f/ y Vh sona /h/ (como l'anglesa). Os digrafos ny, sy y kh, represientan os 
fonemas /Jl/, /J7 y /x/, respectivament, pareixitos a los d'as grafías aragonesas ñ/ny, (i)x e j, mientres que o 
digrafo ng, /q/, puet emplegar-se a inicio de parola. A letra e se fa servir t'os fonemas /e/ y /0/. 

Pueden trobar-sen diferiencias gráficas posteriors a la independencia d'Indonesia, sobretot dimpués d'a 
reforma de 1972, encara que bellas grafías antigas (mes pareixitas a las holandesas) perviven en qualques 
nombres propios. Per ixemplo, o nombre de l'antigo president indonesio ye encara escrito a vegatas 
Soeharto, y Yogyakarta puet veyer-se en ocasions como Jogjakarta. 


Léxico 

O léxico elemental indonesio ye amanato t'o d'altros idiomas malayopolinesios d'a zona. As influencias 
d'altros idiomas, manimenos, ye important, sobretot a de l'holandés, idioma d'on que procede a mayoría de 
vocables ampratos. O resto provién mes que mes d'o sánscrito, l'arabe, o persa, o portugués y o chinés, arnés 
d'as d'altros idiomas austronesios. 

A gran mayoría d'ampranzas lingüisticas mudernas, debito a la suya historia recient, provienen de 
l'holandés. O sánscrito abraca, con tot, muitos aspectos d'a vita cutiana, l'arte y a relichión, en especial d'a 
hinduísta y d'a budista, o herencio cultural d'as qualas se percibe clarament a buena partí de Chava y Bali. A 





influencia d'o sánscrito i plegó per medio d'os contactos con l'India de fa mes de dosmil anyos, ya siga 
dreitament u a traviés d'a luenga chavanesa antiga, a on que o numero d'ampranzas sánscritas ye muito más 
gran. A relichión islámica, a mayoritaria en o Estato, ye a fuent principal d'o vocabulario d'orichen arabe. A 
influencia d'o portugués recula ent'os días en os que arriboron t'as ditas islas d'as Especias es primers 
ploradors y mercaders europeus. Os vocables d'orichen chinés surten d'o contino tracto con chineses en tot 
lo sudeste asiático, a ormino referitos a árdelos de gastronomía y cultura chinesas. Tot ixe bagache cultural 
ha feito que de cabo quan i apareixean dos u més sinónimos d'o mesmo concepto. Asinas, o indonesio conta 
con tres oríchens diferens t'a parola "libro": pustaka (d'o sánscrito), que alquier connotacions de sapiencia 
antiga u conoiximientos esotéricos; kitab (de l'arabe), asociato a libros relichiosos u de guía moral, mesmo si 
no son islámicos; y buku (de l'holandés), a parola més comuna ta qualsiquier libro. En os zaguers decenios, 
ibi ha tamién ampranzas d'altros idiomas (anglés , chaponés, ecetra.). 

Aspectos socioculturals 


Situación cheografica 



O indonesio ye parlato a Indonesia y a Timor Oriental (á iste 
zaguer estato no ye oficial, pero a suya independencia 
d'Indonesia ye prou recient y i sigue como luenga de treballo). 
O idioma se charra sobretot en as zonas urbanas, mientres que 
en as rurals o normal ye que as diversas etnias charren en o 
suyo idioma, o indonesio estando-ie o segundo. 


Mapa etnolingüistico d'Indonesia 
(Terminolochía en anglés) 


Ye tamién parlato per muita chent d'a diaspora indonesia, més 
que més a los Países Baixos, Malaisia y Filipinas. 

Situación social 

Encara que a Indonesia se troban idiomas d'importancia histórica, literaria y demográfica, como lo chavanés, 
o indonesio ye o solo que espleita d'o estatus d'oficialidat. Ye o idioma d'as institucions, d'a educación y d'os 
medios de comunicación. A Timor Oriental ye reconoixita per a Constitución como una d'as luengas de 
treballo (chunto con l'anglesa y las dos oficiáis, o portugués y o tetun). En conseqüencia, quasi tota la 
población indonesia charra o indonesio, como primer u segundo idioma, o que l'ha enclabato en a lista d'as 
diez luengas més parlatas en o mundo en numero total de parladors. 

Variación diatopica 

O idioma ye una variedat estandarizata d'o diasistema malayo, y guarda un gran pareixito con a luenga 
estándar de Malaisia. Adintro d'o indonesio ibi ha bellas barians rechionals, devez que diferiencias de 
rechistros entre o indonesio formal y o coloquial. 

Literatura 

Se veiga os articlos Literatura malaya y Literatura chabanesa. 

Per literatura indonesia gosa a entender-se a literatura malaya d'autors indonesios, sobretot en o bahasa 
indonesia u estándar d'Indonesia, encara que tamién s'entiende a vegatas como a literatura d'autors 
indonesios en qualsiquier idioma d'Indonesia (chavanés, sundanés, ecetra.) u mesmo a literatura d'autors 
indonesios en holandés. 

























Nombres destacatos en poesía son, d'entre altros, Minangkabau Muhammad Yamin (1903-1962), un d'os 
pioners en a poesía muderna a Indonesia e impulsor d'o indonesio como idioma fundacional d'o nuevo 
Estato indonesio, u Anwar Chairil (1922-1949), principal fegura d'a conoixita como Angkatan Empatpuluh 
Lima ("cheneración de 1945") y un d'os grans revolucionarios en a literatura d'o país, con qui l'indonesio 
muderno cobró gran vigor literaria. 

Pramoedya Ananta Toer (1925-2006) ye estato considérate un d'os principáis novelistas en indonesio 
muderno, arnés de ensayista, contaire, critico, estoriador y traductor. Tradueito ta muitas luengas d'Occident, 
estió una fegura de zereño embrecamiento político. 

L'actual territorio indonesio conta igualment con una antiquisma y rica literatura oral. 

Parolas cTorichen malayoindonesio 


Qualques parolas en luengas occidentals d'orichen malayo-indonesio son: 

■ arangután, primate homínido. (De orang (h)utan, "hombre d'a selva", per medio de l'holandés) 

■ cacatúa u cacatuga, au psitaciforme. (De kakatua, probablement onomatopeyico) 

■ chunco, tipo d'embarcación d'os mars d'a China. (De jong, "barca gran", per medio d'o 
portugués junco ) 

■ gong, instrumento de percusión d'orichen asiático. (Posible orichen onomatopeyico) 

Tamién son indonesio-malayos nombres propios como lo de Papúa (de papuah, "(pelo) frisato") u lo nombre 
artístico de Margaretha G. Zelle, Mata Hari, que significa, literalment, uello de l'alba. 


Vinclos externos 


■ (en) informe d'o indonesio en o Ethnologue (http://www.ethnologue.org/show_language.asp7c 

ode=ind). 

■ (id) (es) Diccionario indonesio-espanyol de foreignword.com (http://www.foreignword.com/dicti 
onary/lndonesian/). 

■ (en )H Diccionario indonesio-anglés de kamus.net (http://www.kamus.net/). 

■ (en) (id) Traductor automático indonesio-anglés (http://www.toggletext.com/). 

■ Indonesia Dictionary (http://www.sederet.com/translate.php) 


Obtenito de "https://an.wikipedia.org/w/index.php?title=ldioma_indonesio&old¡d=1594505" 


Zaguera edición d'ista pachina o 8 chul 2017 a las 15:56. 

O texto ye disponible baixo a Licencia Creative Commons Atribución/Compartir-lgjjal; talment sigan d'aplicación 
clausulas adicionáis. Mire-se os termins d'uso ta conoixer más detalles. 
























